Krokavka

Krokavka je potok v Gemeri, na území okresov Rimavská Sobota a Revúca. Je to ľavostranný prítok Blhu a má dĺžku 5,5 km. 

Pramení v Stolických vrchoch, v podcelku Tŕstie, na východnom svahu Šagulovej (997,3 m n. m.), nad obcou Krokava, v nadmorskej výške cca 860 m n. m. Najprv tečie juhovýchodným smerom cez spomenutú obec a ďalej tečie viac-menej južným až juhojuhovýchodným smerom. Vstupuje do Revúckej vrchoviny, do podcelku Železnícke predhorie a preteká lesnatým prostredím. Na dolnom toku priberá krátky ľavostranný prítok z oblasti Rovného, na pravom brehu tečie okolo jaskyne Burda a následne sa pri osade Nižná Burda, neďaleko obce Rovné, vlieva v nadmorskej výške okolo 355 m n. m. do Blhu.

 Referencie 

Kategória:Potoky na Slovensku
Kategória:Povodie Rimavy
Kategória:Vodné toky v Stolických vrchoch
Kategória:Vodné toky v Revúckej vrchovine
Kategória:Vodné toky v okrese Rimavská Sobota
Kategória:Krokava
Kategória:Ploské (okres Revúca)
Kategória:Ratkovská Suchá
Kategória:Rovné (okres Rimavská Sobota)